Касцёл Маці Божай Анёльскай (Падвялікае)

Касцёл Маці Божай Анёльскай — рымска-каталіцкі дрэўляны храм у вёсцы Падвялікае Дзятлаўскага раёна Гродзенскай вобласці. Гісторыя Парафія створана ў 1990 годзе, касцёл быў пабудаваны i асвечаны ў 1991 годзе. Архітэктура Развітую падоўжную аб’ёмна-прасторавую кампазіцыю храма фарміруюць прамавугольныя ў плане зрубы папярочнага трансепта, працяглага нефа, крылаў трансепта і апсіды. Над трохвугольным франтонам фасада ўзведзены двух’ярусны васьмігранны шатровы барабан. Шатровай сігнатуркай завершана сяродкрыжжа двухсхільных дахаў. Вертыкальна ашаляваныя фасады прарэзаны стральчатымі аконнымі праёмамі. Літаратура Кулагін А. М. Каталіцкія храмы Беларусі: Энцыкл. даведнік / А. М. Кулагін Спасылкі Касцёл Маці Божай Анёльскай (Падвялікае) на сайце Глобус Беларусі (руск.) Касцёл Маці Божай Анёльскай (Падвялікае) на сайце Catholic.by (бел.)